CELEX: E2004J0009(01)
Language: lt
Date: 2007-10-03 00:00:00
Title: ELPA Teismo nutartis 2007 m. spalio 3 d. (Byla E-9/04)

24.1.2008   
            
            
               LT
            
            
               Europos Sąjungos oficialusis leidinys
            
            
               C 17/11
            
         ELPA Teismo nutartis 2007 m. spalio 3 d.
   (Byla E-9/04)
   (2008/C 17/07)
   Byloje E-9/04 bylinėjimosi išlaidos II
   Islandijos bankininkų ir vertybinių popierių maklerių asociacija prieš ELPA priežiūros instituciją,
   (Bylinėjimosi išlaidų nustatymas)
   Byloje E-9/04 bylinėjimosi išlaidos II, Islandijos bankininkų ir vertybinių popierių maklerių asociacija, atstovaujama Dr. Hans-Jörg Niemeyer (advokatas, Briuselis, Belgija) ir Dr. Ralf Sauer (advokatas, Berlynas, Vokietija), prieš ELPA priežiūros instituciją, atstovaujamą Niels Fenger (Teisės ir vykdomųjų reikalų departamento direktorius) ir Bjørnar Alterskjær (Teisės ir vykdomųjų reikalų departamento pareigūnas), atliekančių įgaliotinių funkciją, Briuselis, Belgija – prašymas nustatyti bylinėjimosi išlaidas, kurias ELPA priežiūros institucija turi atlyginti Islandijos bankininkų ir vertybinių popierių maklerių asociacijai, pagal 2006 m. balandžio 7 d. ELPA teismo sprendimą byloje E-9/04 Islandijos bankininkų ir vertybinių popierių maklerių asociacija prieš ELPA priežiūros instituciją (2006 m. ELPA teismo ataskaita, p. 45) – ELPA teismas, sudarytas iš Carl Baudenbacher (pirmininkas), Thorgeir Örlygsson (teisėjas), Henrik Bull (teisėjas pranešėjas) ir Skúli Magnússon (sekretorius), 2007 m. spalio 3 d. priėmė nutartį, kurios rezoliucinė dalis yra tokia:
   Bendra bylinėjimosi išlaidų suma, kurią ELPA priežiūros institucija turi sumokėti Islandijos bankininkų ir vertybinių popierių maklerių asociacijai, yra 145 934,50 EUR.